पास होने के लिए इंजीनियरिंग स्टूडेंट ने साथी की आंसरशीट के पेज बदले
{0पहले भी इसी कॉलेज में चुका है ऐसा ही केस
{कॉलेज के ही छात्र पर पुलिस ने किया केस दर्ज, अन्य किरदारों का होना है खुलासा
क्राइमरिपोर्टर | रोहतक
एमडीयूमें एक बार फिर उत्तरपुस्तिका से छेड़छाड़ का मामला सामने आया है। मई 2016 में हुई बीटेक की छठे सेमेस्टर की परीक्षा में फतेहपुरी, झज्जर के इंजीनियरिंग कॉलेज के छात्र की उत्तरपुस्तिका की पिन उखाड़कर उसके पेज निकालकर दूसरे के पेज लगाए गए हैं। छात्र ने जब अपनी आंसरशीट चेक करवाई तो इस फ्रॉड का पता चला। पुलिस में शिकायत के बाद इसी कॉलेज के एक छात्र अन्य पर केस दर्ज कर लिया गया है। इससे पहले भी इसी कॉलेज के एक और छात्र के साथ एेसा मामला सामने आया था। अब कॉलेज प्रबंधन उल्टा एमडीयू पर ही धांधली का आरोप लगा रहा है। यह जांच के बाद ही सामने आएगा कि इस खेल में और कौन-कौन शामिल है।
एमडीयू के सीक्रेसी ब्रांच के डिप्टी रजिस्ट्रार कृष्ण कुमार दहिया ने एसपी को भेजे पत्र में कहा है कि सीबीएस ग्रुप ऑफ इंस्टीट्यूशंस फतेहपुरी, झज्जर के छात्र राहुल तिवारी ने मई 2016 में यूनिवर्सिटी द्वारा कराई गई बीटेक के छठे सेमेस्टर की परीक्षा दी थी। परीक्षा के बाद उसने अपनी आंसर-बुक देखी तो उससे छेड़छाड़ पाई गई। किसी ने उसकी आंसर-बुक की पिन हटाकर उसके पेज निकाले और अपने फायदे के लिए किसी अन्य छात्र की आंसर-बुक के पेज उसकी आंसर-बुक में लगा दिए। छात्र की शिकायत के बाद मामले पर संज्ञान लिया गया। पड़ताल में सामने आया कि सचिन नाम के छात्र ने आंसरशीट के पेजों को बदलने के लिए पूरा गेम किया है।
झज्जर का ही छात्र पूरे स्कैंडल में शामिल
कुलपतिने मामले की जांच में विवि स्तर पर कमेटी का गठन किया। जांच में सामने आया कि मई 2016 में ही बीटेक के छठे सेमेस्टर की परीक्षा देने वाला सीबीएस ग्रुप ऑफ इंस्टीट्यूशंस फतेहपुरी, झज्जर का ही छात्र सचिन इस पूरे स्कैंडल में शामिल है। कमेटी ने कहा कि वर्तमान में सीबीएस कॉलेज में सातवें सेमेस्टर में पढ़ रहे सचिन ने कुछ अन्य लोगों के साथ मिलकर धोखाधड़ी की है। कमेटी ने कहा कि कुछ अधिकारियों के साथ मिलकर पूर्व नियोजित षड्यंत्र रचा गया। कमेटी ने स्पष्ट कहा कि सचिन ने एग्जाम में पास होने के लिए अपनी आंसर-बुक बदली।
पहलेभी सामने चुके हैं मामले : सीक्रेसीब्रांच के डिप्टी रजिस्ट्रार ने शिकायत में कहा है कि उक्त इंजीनियरिंग कॉलेज में बिल्कुल इसी तरह के मामले पहले भी सामने चुके हैं। अन्य स्टूडेंट्स की आंसर-बुक के पेज निकालकर उनके साथ भी धोखाधड़ी की गई। डिप्टी रजिस्ट्रार ने एसपी से मांग की है कि आरोपियों को ऑन रिकार्ड लाने के लिए इस पूरे प्रकरण की कानूनी जांच जरूरी है और जांच में एमडीयू पुलिस का हर संभव सहयोग करेगी। एसपी ने पीजीआई थाना पुलिस को कार्रवाई के निर्देश दिए।
^मामला पुराना है। इस बारे में विवि स्तर से जांच के बाद पुलिस में शिकायत दे दी गई है। मामले में आगामी कार्रवाई तथा स्कैंडल में आरोपियों को बेनकाब करने का काम पुलिस का है। विवि स्तर से पुलिस को हर संभव सहयोग दिया जाएगा। -बीएस सिंधु, परीक्षा नियंत्रक, एमडीयू
^पूरीगड़बड़ी यूनिवर्सिटी के स्तर पर हो रही है। इससे पहले भी हमारे एक स्टूडेंट की उत्तरपुस्तिका बदली जा चुकी है। हमारे संस्थान में पूरी पारदर्शिता है। -नरेंद्र धनसोहिया, डीजी, सीबीएस इंजीनियरिंग कॉलेज, झज्जर
hin_Deva hin_Deva hin_Deva awa_Deva hin_Deva hin_Deva awa_Deva hin_Deva hin_Deva hin_Deva hin_Deva